Houghton Guest House skuil in Norwood, lekker sentraal en naby O.R Tambo Internasionale Lughawe, Eastgate, Johannesburg se middestad, Rosebank, Sandton en Braamfontein.
Dié gastehuis bied verblyf in luukse en suite-kamers, 'n gesinskamer en 'n selfsorgwoonstel. Al die kamers is smaakvol versier en toegerus met 'n platskerm-TV met DStv, lugversorging, haardroër, yskassie, en koffie- en teemaakgeriewe.
Ontbyt word soggens voorgesit. Daar is veilige parkeerplek op die perseel, 'n pendeldiens na die lughawe, 'n wasgoeddiens, en braaigeriewe in die tuin. Faks-, e-pos-, en internetfasiliteite is beskikbaar by ontvangs.
Houghton Guest House is ideaal vir vakansie- en sakereisigers wat 'n draai in Johannesburg moet maak.
Gaste wat na Houghton Guest House gekyk het, het ook belangstelling getoon in die volgende lekke plekke:
Vanaf R895 per nag (vir 2 mense)
Irisstraat 75, Norwood, Johannesburg, 2192, Gauteng ‘Bring God terug in skole’ | Netwerk24
Deur Jacob Rooi 14 April 2019 00:02
Bring God terug in skole.
Dit was Woensdag die kreet van verskeie geestelikes met wie pres. Cyril Ramaphosa in Pretoria vergader het en waar ’n presidensiële verklaring oor gemeenskapshernuwing onderteken is.
Dit was ook die oproep wat die meeste applous van die sowat 500 aanwesiges – waaronder Christene, Moslems, Jode, Hindoes – by die WNNR se internasionale konferensiesentrum in Pretoria ontvang het.
Hoofman Glen Taaibosch van die Kei Korana- koningshuis het gesê hoe vroeër kinders met geloofswaardes grootword, hoe beter, “want dit bly by jou”.
“Dit maak jou versigtig in jou optrede en leer jou beter dissipline handhaaf.”
Pa’s moet ook aangemoedig word om nouer betrokke te raak by die ontwikkeling van hul kinders.
Vir hom was dit insiggewend dat niemand oor die oproep oor godsdiens in skole beswaar gemaak het nie.
Die verklaring bevat 12 artikels waarin die geloofsleiers onder meer belowe om saam te werk in die bevordering van verdraagsaamheid ten opsigte van onder meer ras en geslag.
’n Nasionale strategiese plan sal opgestel word wat die regering beplan om te monitor.
Ramaphosa het gesê dit spruit uit diepe kommer oor die erosie van die maatskaplike orde, rassisme en die afwesigheid van algemene ordentlikheid. Suid-Afrika wyk af van sy “stigtingswaardes”.
Hy het gesê die geloofsgemeenskappe het ’n vormingsrol gespeel in die stryd om bevryding. Die regering het dit “nog altyd” waardeer dat geloofsgemeenskappe leiers op hul tone hou.
Biskop White Rakuba van die Evangeliese Lutherse Kerk het gesê die ekonomie van die land, en dus prysstygings, misdaad en onverdraagsaamheid pla hom.
“Ons is ook bekommerd oor die negatiewe opmerkings tydens die verkiesing.”
Volgens Ramaphosa wys die verklaring hoe bekommerd die regering is oor maatskaplike probleme wat kan vererger indien dit nie opgelos word nie.
Meer oor: Cyril Ramaphosa | Glen Taaibosch | Onderwys | Godsdiens
Skool verspeel kans met godsdiens
Ogod wil ‘halstarrige skole’ tot bekering bring